open-index/open-wikipedia-markdown huggingface dataset:
Zemianska Závada

**Zemianska Závada** je pôvodne samostatná obec v okrese Považská Bystrica. V súčasnosti je súčasťou obce Prečín.

Leží v Súľovských vrchoch, v juhozápadnom cípe podcelku Súľovská kotlina, z troch strán je obklopená Súľovskými skalami. Stred obce sa nachádza v nadmorskej výške 430 m n. m., preteká ňou Závadský potok . Zemianska Závada sa náchádza 6 km juhozápadne od Prečína, je prístupná odbočením z cesty II/517 medzi Domanižou a Prečínom.

Bolo tu odkryté sídlisko ľudu lužickej kultúry z mladšej doby bronzovej a sídlisko púchovskej kultúry z prelomu letopočtov. Nad obcou rastie vzácna lipa. Záver dolinky (vedie ňou prístupová cesta) tvoria bralnaté vápencové útvary, nachádzajú sa tu aj krátke kvapľové jaskyne.

Má vlastné katastrálne územie, ktoré je po osamostatnení susednej obce Počarová oddelené od katastrálneho územia Prečína. Leží na území CHKO Strážovské vrchy.

## Referencie

Kategória:Prečín
Kategória:Miestne časti na Slovensku
Wes Scantlin

**Wes Scantlin** (vlastným menom **Wesley Reid Scantlin**; * 9. jún 1972, Kansas City, Missouri, USA) je spevák, gitarista a líder americkej skupiny Puddle of Mudd.

V roku 1990 ukončil strednú školu Park Hill High School v jeho rodnom meste.

Scantlin bol jedným z mnohých hudobníkov ktorí pracovali s Carlosom Santanom na jeho albume *All That I Am*, presnejšie na piesni „Just Feel Better“. Táto skladba bola nahrávaná Scantlinom aj Stevenom Tylerom (Aerosmith), ale v konečnom dôsledku sa na albume objavila len Tylerova verzia (podľa Santanu bola viac emotívnejšia).

V roku 2004 bol Wes v Tolede, v Ohiu zatknutý, po tom čo urazil publikum a následne opľul príslušníka polície. Dostal pokutu 100 amerických dolárov.

Kategória:Heavymetaloví basgitaristi USA
Kategória:Heavymetaloví gitaristi USA
Kategória:Heavymetaloví speváci USA
Kategória:Rockoví basgitaristi USA
Kategória:Rockoví gitaristi USA
Kategória:Rockoví speváci USA
Kategória:Osobnosti z Kansas City (Missouri)
Lisa Raymondová

**Lisa Raymondová** (* 10. august 1973, Norristown, Pensylvánia, USA) je bývalá americká profesionálna tenistka. Počas svojej kariéry vyhrala 4 turnaje WTA v dvojhre a 68 turnajov vo štvorhre.

## Finálové účasti na turnajoch WTA (104)

### Dvojhra - výhry (4)

### Dvojhra - prehry (8)

### Štvorhra - výhry (70)

### Štvorhra - prehry (34)

## Iné projekty

## Externé odkazy

Kategória:Tenisti USA
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Víťazi Hopmanovho pohára
Kategória:Víťazky Fed Cupu
Kategória:Osobnosti z Pensylvánie
Čierny Váh (rieka)

**Čierny Váh** je jednou z dvoch zdrojníc rieky Váh, nakoľko je dlhšia ako Biely Váh, zarátava sa do celkovej dĺžky Váhu. Meria  a priemerná lesnatosť povodia dosahuje 80 %.

Čierny Váh pramení v Nízkych Tatrách na svahu Kráľovej hole () a z východu na západ preteká najdlhšou liptovskou dolinou, Čiernovážskou dolinou, ktorá zároveň oddeľuje Nízke Tatry na juhu a Kozie chrbty na severe.

## Prameň
Spoločne s ďalšími slovenskými riekami, Hnilcom a Hronom, pramení v masíve Kráľovej hole v kráľovohoľskej časti Nízkych Tatier. Čierny Váh vzniká na severoseverozápadnom svahu Kráľovej hole v nadmorskej výške približne  Prameň sa nachádza v pásme kosodreviny, na hranici okresov Poprad a Brezno, a zároveň na katastrálnej hranici obcí Liptovská Teplička a Šumiac. V pramennej oblasti, v nadmorskej výške  priberá svoj prvý prítok prameniaci na severnom svahu Kráľovej hole.

## Opis toku
Od prameňa steká najprv severovýchodným smerom, na východnom úpätí Prašivka () vytvára oblúk prehnutý na východ a na krátkom úseku pokračuje na sever. Potom veľkým oblúkom obteká masív Záturne (), postupne sa stáča na severozápad až severoseverozápad a vteká do Teplickej kotliny, kde priberá významný Ždiarsky potok a z východu obteká Liptovskú Tepličku. Následne tečie znovu severozápadným smerom, nad sútokom so Šuňavským potokom sa ďalej stáča na západ a pri osade Čierny Váh priberá svoj najvýznamnejší prítok zľava, vodnatú Ipolticu. Vzápätí napája vodnú nádrž Čierny Váh s prečerpávacou vodnou nádržou a pri osade Svarín priberá Svarínku. Napokon vteká do výbežku Liptovskej kotliny, kde sa stáča na sever a východne od obce Kráľova Lehota sa spája s vodami Bieleho Váhu () a ďalej tečú ako Váh.

## Povodie Čierneho Váhu podľa prítokov (v smere toku)
Čierny Váh
*Malý Brunov Ľ
*Veľký Brunov Ľ
*Holičná Ľ
**Dzurová P
*Ždiarsky potok Ľ
**Čierna P
**Podpeklianka P
**Staníkov potok P
*Teplička Ľ
*Kolesársky potok Ľ
*Krahuľský potok P
*Soľanka Ľ
*Pstruhový potok Ľ
*Šuňavský potok P
**Konské P
*Hlboký potok P
*Benkovský potok Ľ
*Ipoltica Ľ
**Hromisko Ľ
**Snežná Ľ
**Driečna P
***Oravcová Ľ
**Široký potok P
**Medvedí potok P
**Dikula P
***Vápenica Ľ
****Klin P
**Mandiška Ľ
**Plevovský potok Ľ
*Vyšný Chmelinec Ľ
*Nižný Chmelinec Ľ
*Svarínka Ľ
**Bystrý potok Ľ
**Cianový potok Ľ
*Sokolí potok P
*Milkovský potok Ľ
*Belinec Ľ

## Iné projekty

## Galéria

Image:Cierny Vah River1.JPG|Rieka nad Svarínom
Image:Cierny Vah River3.JPG|Úsek medzi priehradou a Svarínom
Image:Cierny Vah River4.JPG|Úsek medzi priehradou a Svarínom
Image:Čierny Váh Staumauer und Wasserkraftwerk.JPG|Pod priehradným múrom
Image:Cierny Vah River6.JPG|Nad vtokom do vodnej nádrže
Image:Cierny Vah River Inflow.JPG|Vtok rieky do vodnej nádrže


## Referencie

Kategória:Rieky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v Liptovskej kotline
Kategória:Vodné toky v okrese Brezno
Kategória:Vodné toky v okrese Liptovský Mikuláš
Kategória:Vodné toky v okrese Poprad
Kategória:Pomenovania podľa Váhu
Heart of Midlothian FC

**Heart of Midlothian FC**  (známy aj ako **Hearts**) je škótske futbalové družstvo so sídlom v meste Edinburgh. Hearts hrá v najvyššej škótskej súťaži. Je jedným z dvoch najvýznamnejších klubov z Edinburghu, druhým je Hibernian FC.

## Umiestnenia od sezóny 2000/2001
00-01 : 3.miesto 01-02 : 6.miesto02/03 : 3.miesto03/04 : 3.miesto04/05 : 5.miesto**05/06 : 2.miesto**06/07 : 4.miesto07/08 : 8.miesto08/09 : 3.miesto.

### Známy hráči pôsobiaci v klube
*  **[[Róbert Tomaschek]]**
*  Michael Stewart

Kategória:Škótske futbalové kluby
Aztlán

**Aztlán** je legendárne územie niekde na sever od dnešného mesta Mexiko, ktoré podľa legendy počnúc rokom 830 po Kr. začalo opúšťať 7 jednotlivých príbuzných kmeňov, pričom jeden z nich, Mexikovia, dnes podľa slova Aztlán nazývaní (vlastní) Aztékovia, odišiel ako posledný a do oblasti dnešného mesta Mexiko (Tenochtitlán) dorazil asi v roku 1325 (1310) po putovaní dlhom niekoľko sto (cca 200/300) rokov. Mexikovia (Aztékovia) údajne putovali zo severu nasledujúc starobylú legendu ktorá predpovedala, že nájdu miesto pre ich nové mesto tam, kde uvidia orla sediaceho na vrchole kaktusu a požierajúceho hada.

Legendy o charaktere tohto územia, o dĺžke putovaní jednotlivých kmeňov sa rôznia, rôznia sa aj názory o konkrétnej polohe Aztlánu.

## Iné projekty

Kategória:Aztékovia
Clo

náhľad|Colná únia EÚ

**Clo** je povinná peňažná platba vyberaná pri prechode tovaru cez colnú hranicu (na základe príslušných právnych predpisov daného štátu a/alebo medzištátnych zmlúv) v osobitnom konaní príslušnými štátnymi orgánmi. Vo väčšine prípadov sa týka dovozu (dovozné clo), existuje ale aj clo uvaľované na vývoz (vývozné clo) či na tranzit (tranzitné clo). Teoreticky sa clo dá chápať ako nepriama daň pre tuzemských dovozcov (prípadne vývozcov či realizátorov tranzitu), oficiálne však na Slovensku medzi nepriame dane nepatrí (v niektorých krajinách, napríklad v Nemecku, sa považuje za daň).

Clo má dve funkcie:
* predstavuje príjem štátneho rozpočtu
* colný protekcionizmus (ochrana domáceho trhu pred dovozmi zo zahraničia) a tým nepriamo aj ovplyvňovanie cenovej hladiny na colnom území

Slovensko v súčasnosti tvorí spolu s krajinami EÚ, Tureckom, Andorrou a San Marínom colnú úniu. EÚ, Turecko, Andorra a San Maríno teda tvoria jedno tzv. colné územie (majú rovnaké clá), krajiny mimo EÚ tvoria tzv. colnú cudzinu, vonkajšie hranice EÚ a Turecka tvoria tzv. colnú hranicu a medzi štátmi EÚ, Tureckom, Andorrou a San Marínom sa clá nevyberajú. V minulosti bolo Slovensko/Česko-Slovensko ako štát samostatným colným územím.

## Iné projekty


Kategória:Obchodné právo
Kategória:Obchod
Kategória:Medzinárodná doprava
Biely potok (prítok Strážovského potoka)

**Biely potok** je potok na Strednom Považí, preteká územím okresov Ilava, Púchov a Považská Bystrica.  Je najvýznamnejším ľavostranným prítokom Strážovského potoka, meria 7,1 km a je tokom V. rádu.

Pramení v Strážovských vrchoch, v podcelku Zliechovská hornatina, na severozápadnom úpätí Strážova (1 213,3 m n. m.) v nadmorskej výške približne 790 m n. m., severoseverovýchodne od obce Zliechov. Na hornom toku tečie severoseverozápadným smerom, sprava priberá krátky prítok z juhozápadného úpätia Sokolia (1 032,4 m n. m.), zľava prítok (628,1 m n. m.) z oblasti Draštiny, následne sa stáča na severozápad a preteká Hluchou dolinou. Ďalej priberá ľavostranný prítok od obce Mojtín, prudko sa stáča na sever a tečie popri samote Uhliská. Na dolnom toku sa už stáča na severovýchod, sprava ešte priberá krátky prítok zo severozápadného svahu Svrčinovca (759,7 m n. m.) a pri osade Riedka ústi v nadmorskej výške cca 351 m n. m. do Strážovského potoka..

## Referencie

Kategória:Potoky na Slovensku
Kategória:Povodie Váhu
Kategória:Zliechovská hornatina
Kategória:Vodné toky v Strážovských vrchoch
Kategória:Vodné toky v okrese Ilava
Kategória:Vodné toky v okrese Púchov
Kategória:Vodné toky v okrese Považská Bystrica
Kategória:Zliechov
Kategória:Mojtín
Kategória:Dolný Lieskov
Kategória:Pružina (okres Považská Bystrica)
Orleans

**Orléans** môže byť:

* sídlo v strednom Francúzsku v regióne Centre, mesto Orléans
* obvod vo Francúzsku, pozri Orléans (obvod)

**Orleans** môže byť:

* administratívna jednotka v americkom federálnom štáte Louisiana Orleans (parish)
Zoznam historických článkov/?

Tento index bol automaticky vygenerovaný podľa tejto kategorizácie. Obsahuje **4** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?g
Ġgantija

## ?i
Ținut

## ?u
Đurađ Branković

## ?z
İznik

Kategória:Zoznamy historických článkov
Paul Hindemith

**Paul Hindemith** (* 16. november 1895, Hanau – † 28. december 1963, Frankfurt nad Mohanom) bol nemecký violista, dirigent a hudobný skladateľ. Patril medzi popredných skladateľov avantgardnej hudby prvej polovice 20. storočia.

Bol všestranným hudobníkom, ktorému sa v 20. a 30. rokoch v Nemecku málokto vyrovnal. Hral aj na violu v svetoznámom Amarovom kvartete, ktoré sa špecializovalo na uvádzanie súčasnej hudby. Vynikal aj ako dirigent. Hindemith mal pohnutý osud. Hoci pôsobil v Berlíne, v polovici 30. rokov sa naňho sústredili útoky nacistického režimu. Novému režimu prekážala aj jeho spolupráca s Brechtom. Preto musel skladateľ odísť do Turecka, kam ho pozvali na organizovanie hudobného života. Roku 1940 sa usadil v USA, kde pôsobil ako profesor skladby na Yaleovej univerzite, neskôr na Harvardovej univerzite. Po vojne sa presťahoval do Zürichu, kde žil do konca života. 

Jeho skladby boli často inšpirované džezom – *Ragtime, Shimmy, Boston*, ale verejnosť šokovali najmä jeho operné jednoaktovky – *Vrah, Nádej žien, Nuš-Nuši, Svätá Zuzana*. Autor sa tiež zameral na obnovu predklasických hudobných foriem – toccaty či fúgy. Medzi jeho významné diela patrí aj cyklus 15 piesní *Život Márie*. V opere *Maliar Mathis* z rokov 19341935 zaujal stanovisko k protiumeleckému nacistickému režimu. Ďalšou jeho operou je *Harmónia svetla*, ktorej ústrednou postavou je astronóm Kepler. Hindemith vytvoril rad *Komorných skladieb*, ktoré iba čísloval. Tento významný nemecký skladateľ komponoval aj koncerty rôzneho zamerania. Je autorom mnohých známych skladieb pre violu.

## Iné projekty

## Externé odkazy
* 
* Biografia  
* Musikschule „Paul Hindemith“ Neukölln
* Informácie  
* Lexikonia.de

Kategória:Nemeckí hudobní skladatelia
Kategória:Držitelia Radu Pour le Mérite
Kategória:Osobnosti z Hanau
Kategória:Vyučujúci na Univerzite v Zürichu
Gretna FC

**Gretna Football Club** je škótske futbalové družstvo so sídlom v meste Gretna v oblasti Dumfries and Galloway. V roku 2007 klub postúpil do najvyššej škótskej súťaže.

Kategória:Škótske futbalové kluby
Hibernian FC

**Hibernian Football Club** (neformálne známy ako: **Hibs**) je škótske futbalové družstvo so sídlom v meste Edinburgh. Jeho tradičným mestským rivalom sú Hearts.

## Úspechy
* Majstri Scottish Football League: 4
** 1903, 1948, 1951 a 1952 
* Víťazi Škótskeho pohára: 2
** 1887 a 1902 

## Externé odkazy
* Oficiálna webstránka Hibs
* Hibernian FC na stránke Sky Sports 

Kategória:Škótske futbalové kluby
Lenzov zákon

**Lenzov zákon** je fyzikálny zákon popisujúci vzťah medzi elektrickým prúdom a zmenou magnetického indukčného toku. Zákon bol v roku 1833 sformulovaný nemeckým fyzikom Heinrichom Friedrichom Lenzom na petrohradskej akadémii, znie:  Zákon sa dá odvodiť od Faradayovho zákona elektromagnetickej indukcie, stačí si v ňom len všimnúť znamienko mínus.

## Využitie
### Princíp vlaku budúcnosti
Napríklad vlak, ktorý sa pohybuje na magnetickom vankúši (maglev). Namiesto koľajníc sa vlak pohybuje po trati vybudovanej z kovových pásov. V podvozku má zabudovanú sústavu magnetov. Pri veľkej rýchlosti magnety vytvárajú v kovových pásoch premenné magnetické pole, v ktorom sa indukujú uzavreté vírivé prúdy. Vírivé prúdy môžu mať veľké hodnoty a preto aj silné magnetické pole. Riadia sa Lenzovým zákonom a sú namierené proti príčine čo ich vyvolala. Vírivé prúdy svojim magnetickým poľom odpudzujú magnety na podvozku. Magnetické sily spôsobujú nadnášanie vlaku nad traťou. Kolesá vlaku sú potrebné len na rozjazd.

### Indukčná brzda
Otáčajúci sa kotúč prechádza oblasťou medzi nadstavcami jadra cievok. Pri tomto pohybe dochádza v kotúči ku zmenám magnetického poľa. V dôsledku tejto zmeny sa vo vodivom kotúči indukujú vírivé prúdy, ktoré pôsobia proti zmene magnetického poľa. Majú brzdiaci účinok.

## Referencie

Kategória:Elektrina
Kategória:Eponymické termíny vo fyzike
Kategória:Fyzikálne zákony
MTS

**MTS** môže byť:
* sústava MTS
* Medzinárodný trestný súd
* Master of Theological Studies
* Malaysian Trumpet Snails
* Manitoba Teachers' Society
* Manitoba Telecom Services
* Merchant Taylors' School
* …

**mts** môže byť:
* sústava MTS

**Mts** môže byť:
* Mountains = vrchy, pohorie
Nezabudnuteľná cesta

***Nezabudnuteľná cesta*** (orig. *A Walk to Remember*) je americký romantický film z roku 2002 nakrútený podľa rovnomenného bestselleru úspešného amerického spisovateľa Nicholasa Sparksa. Dej filmu je zasadený do polovice 90. rokov 20. storočia do Beaufortu v Severnej Karolíne. Témou filmu je problematika lásky medzi dvoma pôvodne nie veľmi kompatibilnými mladými ľuďmi (medzi rovesníkmi úspešným, ale značne nedisciplinovaným a povinnosti zanedbávajúcim chuligánom a konzervatívnou, zbožnou a slušne vychovanou dcérou pastora). Silná láska je tu motorom, ktorý napravuje, disciplinuje, učí viere a tolerancii a prekonáva náboženské a povahové rozdiely. 

Film celkovo dostal prevažne negatívne či rozporuplné kritiky (recenzentom sa často nepáčila "gýčovitosť a presladenosť filmu", "nahrubo a nedomyslene spracovaný dej", "chyby v strihu a spracovaní scén" či "ideologické vyznenie filmu"), u divákov však bol pomerne úspešný a predstaviteľka hlavnej dievčenskej roly, Mandy Moore, získala niekoľko ocenení a nominácií za svoj herecký výkon. Mimo USA, kde bol kladne hodnotený najmä v konzervatívnych kresťanských kruhoch, získal film mimoriadnou obľubu najmä na Filipínach, v Singapure a Poľsku. Inšpiráciou pre hlavnú dievčenskú postavu bola Sparksova sestra Danielle († 2000).

:*Jamie Sullivan bola vo veľa ohľadoch moja mladšia sestra. Moja sestra bola roztomilá, podobne ako Jamie. Rovnako ako ona mala silnú vieru. Rovnako milovala kostol. Rovnako ako Jamie nebola populárna v škole. Rovnako ako Jamie bola vždy veselá a všetko, čo v živote chcela, bolo vydať sa.* 

:*A rovnako ako Jamie, moja sestra dostala rakovinu.* 

:*Rovnako ako Jamie, moja sestra niekoho stretla. A podobne ako Landon si tento dlhý čas nedokázal predstaviť, že by sa mohol oženiť s niekým, ako je ona. Nakoniec si však nedokázal pomôcť. Hoci vedel, že je chorá, že nemôže nad svojou chorobou vyhrať, tento muž ju požiadal o ruku.* 

:*Bola to tá najkrajšia vec, akú kedy kto pre niekoho urobil, a ja som napísal tento román nielen preto, aby ste poznali moju sestru, ale aj preto, aby ste vedeli, akú úžasnú vec pre ňu vykonal jej manžel.*

:*Moja sestra žiaľ zomrela v júni (2000). Mala 33 rokov.* 

## Pozri aj
* Nicholas Sparks

## Referencie


## Externé odkazy
* Official site 
* The A Walk To Remember Fanlisting 
* Kresťanské filmy

Kategória:Filmy USA
Rennae Stubbsová

**Rennae Stubbsová** (* 26. marec 1971, Sydney, Austrália) je bývalá austrálska tenistka. Počas svojej kariéry vyhrala 60 turnajov WTA vo štvorhre.

## Výsledky
### Finálové účasti na grandslamových turnajoch (10)
#### Štvorhra - výhry (4)

#### Štvorhra - prehry (3)

#### Zmiešaná štvorhra - výhry (2)

#### Zmiešaná štvorhra - prehry (1)

### Finálové účasti na turnajoch WTA (93)

#### Štvorhra - výhry (60)

#### Štvorhra - prehry (35)

## Iné projekty

## Externé odkazy

Kategória:Narodenia v 1971
Kategória:Austrálski tenisti
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Osobnosti zo Sydney
Vania Kingová

**Vania Kingová** (* 3. február 1989, Monterey Park, Kalifornia, USA) je súčasná americká profesionálna tenistka. Počas svojej kariéry vyhrala 1 turnaj WTA v dvojhre a 12 turnajov vo štvorhre.

## Finálové účasti na turnajoch WTA (13)

### Dvojhra - výhry (1)

### Štvorhra - výhry (12)

### Štvorhra - prehry (5)

## Externé odkazy

Kategória:Tenisti USA
Kategória:Osobnosti z Kalifornie
Kategória:Víťazi Wimbledonu
Kategória:Víťazi US Open
Topografická anatómia

**Topografická anatómia** je anatómia na makroskopickej úrovni. Výskum sa robí invazívnymi aj neinvazívnymi metódami.
Vlajka Libérie

thumb|Vlajka Libérie

**Vlajka [[Libéria|Libérie]]** je variantom vlajky Spojených štátov amerických, z ktorých iniciatívy táto prvá černošská republika v Afrike vznikla.

Jedenásť horizontálnych pruhov (šesť červených a päť bielych) pripomína jedenásť signatárov deklerácie nezávislosti, modré pole v ľavom hornom rohu, zaberajúce šírku piatich pruhov, africký kontinent, a biela päťramenná hviezda v ňom žiariace svetlo Libérie ako vtedy jedinej africkej republiky. Červená farba znamená udatnosť, vrúcnosť a vytrvalosť, modrá slobodu, právo a vernosť, biela čistotu.

Vlajka v dnešnej podobe pochádza z roku 1847, kedy došlo k vyhláseniu nezávislosti. V rokoch 1827 – 1847, kedy Libéria mala štatút americkej kolónie, bol počet jej pruhov (sedem červených a šesť bielych) aj farieb celkom zhodný s vlajkou USA. Štvorec vľavom hornom rohu vtedy zaberal šírku siedmich pruhov a niesol voľný biely stredový kríž.

## Iné projekty

Libéria
Kategória:Libéria
ICC

**ICC** môže byť skratka pre:
* medzinárodnú organizáciu:
** *International Chamber of Commerce*, pozri Medzinárodná obchodná komora
** *International Criminal Court*, pozri Medzinárodný trestný súd
** *Inuit Circumpolar Council* (v rokoch 19772006 *Inuit Circumpolar Conference*), pozri Inuitská cirkumpolárna rada
** *International Cricket Council*, pozri Medzinárodná kriketová rada
* štátnu organizáciu:
** *Interstate Commerce Commission*, bývalý federálny úrad Spojených štátov (18871996), pozri Medzištátna obchodná komisia
** *Illinois Commerce Commission*, pozri Illinoiská obchodná komisia
* *International Commerce Centre*, anglický názov mrakodrapu v Hongkongu, pozri Chuan-čchiou Mao-i Kuang-čchang
* *[[International Communist Current]]*, medzinárodnú komunistickú organizáciu
* *[[International Christian Concern]]*, medzinárodnú ekumenickú organizáciu
Anastasija Ivanovna Rodionovová

**Anastasija Ivanovna Rodionovová**,  (* 12. máj 1982, Tambov, Rusko) je súčasná austrálska profesionálna tenistka. Počas svojej kariéry vyhrala 2 turnaje WTA vo štvorhre.

## Finálové účasti na turnajoch WTA (7)

### Štvorhra - výhry (2)

### Štvorhra - prehry (6)

## Iné projekty

## Externé odkazy

Kategória:Narodenia v 1982
Kategória:Ruskí tenisti
Kategória:Austrálski olympionici
Kategória:Tenisti na Letných olympijských hrách 2016
Divoké kočky

***Divoké kočky*** (v orig. *Coyote Ugly*) je americký film z roku 2000. Režisérom je David McNally.

Ústrednou postavou je 21-ročná Violet Sanfordová (hrá ju Piper Perabová), ktorá žije len s otcom (John Goodman) v malom meste v New Jersey (South Amboy). Rozhodne sa odísť do New Yorku, kde sa snaží presadiť v hudobnej brandži. Zamestná sa v bare zvanom Coyote Ugly, ktorého majiteľkou je nekompromisná Lil (Maria Bellová) a kde pracujú srdečná Cammie (Izabella Miková), nepriateľská Rachel (Bridget Moynahanová) a Zoe (Tyra Banksová). Stretáva nádejného hudobného producenta, z ktorého sa vykľuje pomocník v kuchyni (Kevin O'Donnell, hrá ho Adam Garcia). Po prekonaní počiatočnej nevraživosti sa do seba zaľúbia, pričom Kevin pomôže prekonať Violet jej strach zo spievania na verejnosti. Jej veľký sen, aby sa jej piesne objavili v repertoári známej speváčky, sa jej napokon splní. Vo filme znejú viaceré skladby speváčky LeAnn Rimesovej, ústrednou skladbou je hit Can’t Fight the Moonlight.

## Iné projekty

## Externé odkazy
* 
* 

Kategória:Filmy USA
Kategória:Romantické filmy USA
Kategória:Filmy podľa názvu
Kategória:Filmy Touchstone Pictures
Kategória:Filmy z 2000
Vlajka Mozambiku

thumb|Vlajka Mozambiku
**Vlajka [[Mozambik]]u** má tri vodorovné pruhy, zelený, čierny a žltý, oddelené od seba úzkymi bielymi prúžkami (v pomere 10:1:10:1:10). Od žrdi je do vlajkového listu vsunutý červený rovnoramenný trojuholník. V ňom je žltá päťramenná hviezda, na nej biela roztvorená kniha a cez ňu ležia skrížené čierna puška a motyka. Tieto tri figúry, prevzaté zo štátneho znaku, presahujú do trojuholníkového poľa.

Zelená farba symbolizuje rastlinné bohatstvo a blahobyt, biela spravodlivosť a mier, červená revolúciu, ozbrojený boj za národne oslobodenie a proti kolonializmu, žltá nerastné zdroje krajiny. Kniha je symbolom vzdelania, puška predstavuje obranu a bdelosť, motyka roľníctvo a poľnohospodársku výrobu. Žltá hviezda pripomína záväzok budovať socialistickú ekonomiku a spoločnosť.

Vlajka bola zavedená roku 1983 rozhodnutím 4. kongresu vládnucej strany *FRELIMO* (*Front národného oslobodenia Mozambiku*) a nadväzuje na vlajku tejto národne oslobodeneckej organizácie zo šesťdesiatych rokoch (v rokoch 1974 – 1975 to bola dokonca neoficiálna vlajka Mozambiku). Nahradila mozambickú štátnu vlajku s vejárovým usporiadaním pruhov, ktorá sa používala v rokoch 1975 – 1983.

## Galéria

Obrázok:Flag of Mozambique (1975-1983).svg|Vlajka Mozambiku (1975 – 1983)


## Iné projekty

Mozambik
Kategória:Mozambik
Theo Jansen

**Theo Jansen** (*1948) je umelec a kinetický sochár žijúci v Holandsku.  Vytvára veľké diela ktoré napodobňujú skelety zvierat, alebo hmyzu, ktoré sú schopné samé kráčať využívajúc len silu vetra napr. na pláži. Jeho práce sú spojením umenia a konštruktérskeho umenia.

## Galéria

File:Jansen Theo Strandbeest Oper.jpg
File:Jansen Theo Strandbeest schieben.jpg
File:Jansen-Strandbeest.jpg


## Iné projekty

## Externé odkazy
*Strandbeest.com - webstránka s videami a fotkami "zvierat"
*Strandbeestmovie.com - dokumentárny film o Theovi Jansenovi od  Alexandra Schlichtera - s obrázkami a videami.
*Video Thea Jansena na konferencii Gel 2005  
*Galeria obrázkov

**Videá jeho prác**
*Theo Jansen at Art Futura 2005
*Demonstration of a mechanical lifeform
*Theo Jansen in BMW commercial
*4:30 Reuters TV article

Kategória:Holandskí umelci
Kategória:Moderné umenie
Kategória:Narodenia v 1948
Beňadín

**Beňadín** je potok na Strednom Považí, v západnej časti okresu Púchov. Je to pravostranný prítok Bielej vody, meria 10,4 km a je tokom IV. rádu.

## Prameň
Pramení v Javorníkoch, v podcelku Lazianska vrchovina, na južnom svahu Makyty (), v lokalite Červená veža, v nadmorskej výške približne , neďaleko česko-slovenskej štátnej hranice.

## Smer toku
Na hornom toku tečie severojužným smerom, od osady Dešná tečie juhojuhovýchodným smerom. Približne od sútoku s potokom Lysky sa stáča a pokračuje na východ, pričom sa až k ústiu viacnásobne vlní.

## Geomorfologické celky
*Javorníky, podcelok Vysoké Javorníky, časti: 
**Lazianska vrchovina
**Lysianska brázda

## Prítoky
*pravostranné: prítok zo severovýchodného svahu Kýčery (804,2 m n. m.), prítok z juhovýchodného svahu Kýčery, Backárov potok, krátky prítok (441,4 m n. m.) z juhovýchodného svahu Planej hory (629,9 m n. m.), Dešnianka, Rôtovský potok, prítok z osady Moravčíkovci, Lysky (342,9 m n. m.), Barnov potok, prítok zo severného svahu Kýčery (828,2 m n. m.), prítok prameniaci východne od osady Luliakovci, Zálučie
*ľavostranné: prítok spod kóty 805,3 m, prítok od samoty Mišová, prítok z južného svahu vrchu Paseky (710,2 m n. m.), krátky prítok od osady Kucejovci, prítok od osady Šústové, krátky prítok z juhovýchodného svahu Kopanice (600,4 m n. m.), prítok z východného svahu Kopanice, prítok z osady Okrajkovci (2,4 km)

## Ústie
Beňadín sa vlieva do Bielej vody na území obce Lúky, severozápadne od stredu obce, v nadmorskej výške 342,9 m n. m.

## Obce
*osada Beňadín
*osada Dešná
*Lysá pod Makytou (intravilán obce a ďalšie osady)

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Púchov
Kategória:Lysá pod Makytou
Kategória:Lúky (okres Púchov)
Vlajka Rovníkovej Guiney

thumb|Vlajka Rovníkovej Guiney

**Vlajka [[Rovníková Guinea|Rovníkovej Guiney]]** má tri horizontálne pruhy, zelený, biely a červený, pri žrdi je svetlo modrý klin v tvare rovnoramenného trojuholníka, siahajúceho do štvrtiny dĺžky vlajky. Uprostred bieleho pruhu je umiestnený štátny znak, v ktorom je na bielom štíte strom mangrovník v prirodzených farbách zo znaku mesta Bata (pod ktorým bola podpísaná zmluva zo španielskymi dobyvateľmi v roku 1843) a šesť žltých šesťcípych hviezd nad ním reprezentuje rovnaký počet provincií štátu. Pod štítom je na bielej stuhe heslo *UNIDAD, *PAZ, *JUSTICIA* (Jednota, mier, spravodlivosť). Zelená farba symbolizuje rastlinné bohatstvo, červená boj za slobodu, biela mier a vzájomnú zhodu. Modrý klin predstavuje more, ktoré spojuje pevninské územie Rovníkovej Guiney s jej ostrovmi.

Vlajka bola zavedená roku 1968, v rokoch diktatúry prezidenta F. M. Nguemy niesla však iný znak (1976-1979).

## Iné projekty

Rovníková Guinea
Kategória:Rovníková Guinea
Dešná (Lysá pod Makytou)

**Dešná** je miestna časť obce Lysá pod Makytou v okrese Púchov. Leží v Javorníkoch, v geomorfologickej časti Lysianska brázda, na sútoku Beňadína a Rôtovského potoka, 4 km severozápadne od stredu Lysej pod Makytou, v nadmorskej výške 

Jadro Dešnej je prístupné odbočením z cesty I/49 vedúcej z Lyského priesmyku do Púchova. Patria k nej viaceré kopanice, západne od nej vedie štátna hranica s Českom.

V okolí sú vhodné lyžiarske terény, lyžiarske vleky sú vybudované pri osade Beňadín (kratší) a Šústové (dlhší).

Kategória:Miestne časti na Slovensku
Kategória:Lysá pod Makytou
Lysky

**Lysky** je názov potoka na Strednom Považí, v západnej časti okresu Púchov. Prameň a horný tok leží na území Česka. Je to pravostranný prítok Beňadína, meria 6,6 km (z toho 3,5 km na Slovensku) a je tokom V. rádu.

## Prameň
Vzniká na moravskej strane Bielych Karpát na západnom svahu vrchu Cibulka (636,2 m n. m.) v nadmorskej výške približne 570 m n. m., juhovýchodne od obce Střelná v okrese Vsetín.

## Smer toku
Od prameňa tečie sprvu na sever, na východnom okraji Střelnej sa postupne stáča a pokračuje k štátnej hranici východným smerom. Po prekročení hranice v oblasti Lyského priesmyku (528 m n. m.) tečie severovýchodným smerom, pričom sa koryto viacnásobne vlní. Tesne pred ústím sa výrazne esovito ohýba.

## Geomorfologické celky
*Biele Karpaty, podcelok Kýčerská hornatina
*Javorníky, podcelok Vysoké Javorníky, časť Lysianska brázda

## Prítoky
*pravostranné: prítok zo severného svahu Cibulky (Česko), Korytná (Česko), Bartošovský potok, Kozinovec, Drdákovský potok, prítok z osady Holcové, prítok z osady Krátke, prítok z osady Hamala
*ľavostranné: prítok z východného svahu vrchu Tisůvek (640 m n. m.; Česko), prítok prameniaci juhovýchodne od kóty 693,5 m (Česko), prítok z juhozápadného svahu vrchu Čubův kopec (720,3 m n. m.; pramení v Česku, ústi na Slovensku), prítok z východného svahu vrchu Čubův kopec (tiež pramení v Česku a ústi na Slovensku), prítok zo západného svahu Strčihlavy (650,3 m n. m.), prítok od osady Švehlovci

## Ústie
Do Beňadína sa vlieva na území obce Lysá pod Makytou, západne od stredu obce pri osade Vnukovci, v nadmorskej výške 385,4 m n. m.

## Obce
* Střelná (okrajom)
* osada Strelenka
* Lysá pod Makytou (nepreteká ústredím, len viacerými osadami)

## Referencie

Kategória:Potoky na Slovensku
Kategória:Potoky v Česku
Kategória:Povodie Váhu
Kategória:Vodné toky v Bielych Karpatoch
Kategória:Vodné toky v Javorníkoch
Kategória:Vodné toky v okrese Púchov
Kategória:Vodstvo okresu Vsetín
Kategória:Vodstvo okresu Zlín
Kategória:Lysá pod Makytou
Kategória:Střelná
Kategória:Študlov (okres Zlín)
Central Park

left|thumb|Mapa Central Parku
right|thumb|Central Park
right|thumb|Most v Central Parku
right|thumb|Central Park zo vzduchu
right|thumb|Jazero v Central Parku

**Central Park** je veľký verejný mestský park s rozlohou 843 akrov alebo 3,41 km² obdĺžnikového tvaru s rozmermi 4 km × 800 m) v mestskej časti Manhattan v meste New York v Spojených štátoch. Bol otvorený v roku 1859.

Ročne ho navštívi okolo 25 miliónov návštevníkov, čím je to najnavštevovanejší mestský park v Spojených štátoch a patrí aj medzi najznámejšie mestské parky na svete, pretože sa objavil v mnohých filmoch a televíznych programoch. Prevádzkuje ho súkromná nezisková organizácia.

Zo severu ho ohraničuje ulica West 110th Street, na západe Central Park West, na juhu 59th Street a na východe Fifth Avenue. Niekedy sa okrajové ulice parku označujú aj ako Central Park North, Central Park West a Central Park South. Fifth Avenue si svoj názov zachováva.

Park navrhli Frederick Law Olmsted a Calvert Vaux, pričom obaja neskôr založili brooklynský Prospect Park. Od roku 1963 patrí medzi národné historické pamiatky. Hoci väčšina parku vyzerá prírodne, v skutočnosti je vytvorený umelo a obsahuje niekoľko umelých jazier, chodníky, dva štadióny na korčuľovanie, útočisko pre divočinu a trávnaté plochy používané na rôzne športové podujatia, ako aj ihriská pre deti. Park je populárnou oázou pre migrujúce vtáky a takisto aj pre pozorovateľov vtákov. 10 km cestu okolo parku využívajú bežci, cyklisti a korčuliari, predovšetkým cez víkendy po 19. hodine, keď je zastavená automobilová doprava.

Park bol založený v roku 1857 na 778 akroch (315 ha) pozemku získaného mestom.  V roku 1858 krajinský architekt Frederick Law Olmsted a architekt / krajinár Calvert Vaux vyhrali dizajnovú súťaž na zlepšenie a rozšírenie parku s plánom nazvaným "Plán Greensward".  Výstavba sa začala v tom istom roku a prvá časť parku bola otvorená pre verejnosť v zime roku 1858. Výstavba severne od parku pokračovala počas americkej občianskej vojny v šesťdesiatych rokoch a park sa v roku 1873 rozšíril na svoju aktuálnu veľkosť. obdobie poklesu na začiatku 20. storočia, Robert Moses začal program vyčistiť Central Park.  Ďalší pokles na konci 20. storočia podnietil vytvorenie Central Park Conservancy v roku 1980, ktorý zrekonštruoval mnohé časti parku v 80. a 90. rokoch minulého storočia.

Central Park bol vyhlásený Národným historickým orientačným bodom amerického ministerstva vnútra v roku 1963  ktorý ho v apríli 2017 umiestnil na predbežný zoznam lokalít svetového dedičstva UNESCO. Park, spravovaný po desaťročia oddelením parku a rekreácie v New Yorku, v súčasnosti spravuje Central Park Conservancy na základe zmluvy s obecnou vládou v rámci verejno-súkromného partnerstva.  The Conservancy je nezisková organizácia, ktorá prispieva 75% ročného rozpočtu 65 miliónov dolárov do Centrálneho parku a zodpovedá za základnú starostlivosť o 843 akrový park.

## Iné projekty

## Externé odkazy
* NYC Department of Parks & Recreation
* Central Park Conservancy
* Central Park Zoo

Kategória:Parky v New Yorku
Kategória:Manhattan
Kategória:National Register of Historic Places
Strelenka

**Strelenka** je miestna časť obce Lysá pod Makytou v západnej časti okresu Púchov.

Rozprestiera sa v juhozápadnej časti Javorníkov, v geomorfologickej časti Lysianska brázda, na sútoku Lysiek s pravostranným Kozinovcom a Drdákovským potokom v nadmorskej výške 428 m n. m. Leží priamo pod Lyským priesmykom (528 m n. m.), na ceste I/49 z moravskej obce Horní Lideč do Púchova, 5 km ZJZ od stredu Lysej pod Makytou.

Cez Strelenku prechádza trať Púchov – Horní Lideč, je tu železničná zastávka, cestný aj železničný hraničný prechod do Česka. Súčasťou miestnej časti sú viaceré kopanice, roztrúsené severne (na svahoch Javorníkov) i južne (na svahoch Bielych Karpát) od jadra Strelenky.

Strelenku tvoria osady: 
* Ondričkovce
* Krátke
* Holcove
* Drdákovce.

## Referencie

Kategória:Lysá pod Makytou
Kategória:Miestne časti na Slovensku
Kategória:Okres Púchov
Tri novogrécke básne

**Tri novogrécké básne, Op. 50** je zbierka piesní Antonína Dvořáka. 

Dielo má časti: 
# Koljas 
# Nereidy 
# Žalozpěv Pargy

Vznikli na český preklad básnika Václava Nebeského, vyšli v roku 1878 v Prahe. Skladateľ dokázal živo vystihnúť baladický ráz týchto troch básní a v tomto jednotnom tóne zladiť kontrasty dramatického pátosu a lyričnosti.

Vnútornou okolnosťou, ktorá prispela k dokončeniu opusu 50, začatého už skôr, bola príprava prvého Dvořákovho autorského koncertu v Prahe, na ktorom si prial vystúpenie Josefa Leva s novým dielom. Epicko-dramatickým obsahom je tento opus vzácny nielen u Dvořáka, ale v celej českej piesňovej literatúre. Skladateľ tu pracoval s novými hudobnými prostriedkami. Prvá pieseň „Koljas“ a tretia pieseň „Žalospev Pargy“ sú dramatické, s prevažne deklamačne vedeným spevným hlasom, majú voľnú prekomponovanú formu. Druhá pieseň „Nereidy“, je lyrická, má trojdielnu formu s prekomponovanou strednou časťou. Každá pieseň má charakteristický hudobný motív, Dvořákovu symfoniku nezaprie klavírny part zvukovo bohatý po stránke harmónie, s početnými figuráciami a dynamickými vlnami od pianissima po fortissimo. Ak majú byť splnené skladateľove požiadavky v plnej miere, vyžaduje si interpretácia tohto diela veľký hrdinský barytón.

Kategória:Zoznam diel Antonína Dvořáka
Kategória:Piesňové cykly vážnej hudby
Harold Urey

**Harold Clayton Urey** (* 29. apríl 1893, Walkerton, Indiana, USA – † 5. január 1981, San Diego, Kalifornia) bol americký chemik, ktorý sa zaoberal fyzikálnou chémiou a nositeľom Nobelovej ceny za chémiu za objav deutéria.

## Život
Harold Urey začal študovať na Montanskej univerzite v roku 1914 kde vyštudoval zoológiu. Štúdium ukončil v roku 1917. Ďalšie dva roky strávil ako chemik v priemysle. V roku 1921 nastúpil na doktorandské štúdium chémie na Kalifornskú univerzitu. Štúdium úspešne ukončil v roku 1923. Nasledujúci rok strávil v Kodani na Inštitúte teoretickej fyziky u Nielsa Bohra.

V roku 1932 objavil ťažký vodík – deutérium. Ten získal frakčnou destiláciou tekutého vodíka. Ťažký vodík má na rozdiel od ľahkého vodíka v jadre okrem protónu aj neutrón. Atómové číslo má rovnaké ako ľahký vodík, ale jeho atómová hmotnosť je dvojnásobná. Za tento objav mu bola v roku 1934 udelená Nobelova cena za chémiu.

V roku 1934 sa Harold Urey stal profesorom na Kolumbijskej univerzite. V rokoch 1940 až 1945 sa stal riaditeľom vojenského výskumu na Kolumbijskej univerzite v rámci Projektu Manhattan. Tento výskum bol zameraný na štiepenie izotopov uránu 235 metódou plynovej difúzie. V roku 1941 viedol spolu s Georgom Pegramom diplomatickú misiu do Veľkej Británie, aby tu nadviazali spoluprácu s britskými vedcami pri vývoji atómovej bomby.

Po vojne sa Harold Urey stal profesorom na Inštitúte pre nukleárne štúdie (v súčasnosti Enrico Fermi Institute) a neskôr sa stal profesorom na Chicagskej univerzite.

Harold Urey sa v neskoršom veku zaoberal tiež výskumom vývoja planét a položil základy teórie o planetárnej evolúcii. V roku 1952 vydal knihu *The Planets: Their Origin and Development* (Planéty: Ich pôvod a vývoj).

Harold Clayton Urey zomrel 5. januára 1981.

## Iné projekty

Kategória:Chemici USA
Kategória:Fyzici USA
Kategória:Astronómovia USA
Kategória:Ateisti USA
Kategória:Projekt Manhattan
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Nositelia ocenenia Williarda Gibbsa
Kategória:Držitelia Gold Medal of the Royal Astronomical Society
Kategória:Nositelia National Medal of Science
Kategória:Nositelia Davyho medaily
Kategória:Absolventi University of California, Berkeley
Kategória:Absolventi Kolumbijskej univerzity
Kategória:Vyučujúci na University of Chicago
Kategória:Vyučujúci na Columbia University
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia American Philosophical Society
Kategória:Osobnosti z Indiany
Lyský priesmyk

**Lyský priesmyk** () je priesmyk () v juhozápadnom cípe geomorfologického celku Javorníky, v časti Lysianska brázda.

Priesmyk je zníženinou medzi Javorníkmi na severe a Bielymi Karpatmi na juhu. Vedie ním štátna hranica s Českom, cesta I/49 a železničná trať Púchov – Horní Lideč. Je tu cestný aj železničný hraničný prechod, na slovenskej strane je parkovisko.

Najbližším osídlením na slovenskej strane je osada Strelenka (cca  na východ), na českej strane obec Střelná ( na západ). Cez Lyský priesmyk preteká potok Lysky.

## Prístup
* po I/49 z Lysej pod Makytou

## Externé odkazy
* Poloha na turistickej mape

## Zdroj
*

Kategória:Sedlá v Javorníkoch
Kategória:Priesmyky a sedlá v Česku
Kategória:Lysá pod Makytou
Kategória:Okres Púchov
Kategória:Sedlá v Bielych Karpatoch
Kategória:Střelná
Štyri piesne (Dvořák, op. 82)

**Štyri piesne, Op.** 82 je dielo českého skladateľa Antonína Dvořáka.

Zväzok Štyroch piesní op. 82 prisľúbil Dvořák nakladateľovi Simrockovi ako náhradu piesní z Rukopisu královédvorského, ktoré plánovala vydať londýnska firma Novella. Táto odkúpila niektoré piesne od Pražských vydavatelstiev, okrem iného aj od Em. Starého, ktorému Dvořák v začiatkoch prenechal tieto piesne, aby mohli byť vydané ako jeho prvotiny. Simrocka však zabudol upozorniť na túto skutočnosť pri vydaní celej zbierky piesní Kráľovodvorských. Dvořák priznal vinu v liste z 3. novembra 1887: „Prosím abyste se na mne nezlobil, neboť nevědomost hříchů nečiní, praví přísloví. Vynasnažím se napsati Vám písně právě tak krásné jako jsou ony op. 7, před 15ti roky komponované, ne-li lepší, takové jiště ...“.

Aby ušetril vydavateľovi starosti s nemeckými prekladmi, vybral si tentokrát priamo nemecké texty z básnickej zbierky „Lyrische Gedichte und Übertragungen nach böhmischer Kunst und Volks Poesie“ od Otílie Malybrock-Stielerové, vydané krátko predtým v Prahe. Zhudobnil „Lasst mich allein“, „Frühling“, „Am Bache“ a „Die Stickerin“. Dvořák tieto sentimentálne erotické básne povzniesol svojím hudobným výrazom, nemeniac strofickú formu. Odoslané boli Simrockovi vo februári 1888, vyšli však až na ďalší rok.

Tri z piesní, v chronologickom poradí vzniku „Jaro“, „Při vyšívání“, „U potoka“, pripomínajú po melodickej, rytmickej a formovej stránke schubertovskú pieseň. Najcennejšia a jedna z majstrových najkrajších je pieseň zaradená ako prvá „Kéž duch můj sám“, prekomponovaná strofická pieseň s hudbou tak presvedčivej krásy, že pri nej archaický český preklad ustupuje do pozadia. Motív tejto piesne zámerne alebo náhodne citoval Dvořák v 2. vete violončelového koncertu opus 104.

Český preklad piesní op. 82 dal Dvořák dodatočne urobiť od J. V. Novotného, ktorý však neprejavil zvláštny jemnocit pre správnu deklamáciu textu, ktorú mal v nemeckom origináli skladateľ bezchybnú.

Kategória:Zoznam diel Antonína Dvořáka
Kategória:Piesňové cykly vážnej hudby
Zálučie

**Zálučie** je potok na Strednom Považí, v západnej časti okresu Púchov v obci Lúky, v geomorfologickom celku Biele Karpaty a v geomorfologickom celku Javorníky. Je to pravostranný prítok Beňadína. Meria 2,6 km a je tokom V. rádu.

## Prameň
Pramení v Bielych Karpatoch, v geomorfologickom podcelku Kýčerská hornatina, v nadmorskej výške  na severovýchodosevernom svahu vrchu Kýčera, ktorého vrchol s  leží už na území susednej obce Zubák so vzdialenosťou od prameňa *Zálučia* 650 m.

## Opis toku
Od prameňa tečie severovýchodným smerom, tento  smer si zachováva až do svojho ústia, preteká najprv lesným a neskôr poľnohospodárskym extravilánom, z pravej strany v nadmorskej výške  priberá krátky bezmenný prítok zo severovýchodného svahu *Kýčery*, z tej istej strany v nadmorskej výške  priberá bezmenný prítok prameniaci severozápadne od kóty 756,0 m v lokalite *Nová Stávka*, ďalej tečie severoseverovýchodným smerom, vstupuje do geomorfologického celku Javorníky, do časti Lysianska brázda, preteká popri osade *Martinkovci*, v nadmorskej výške  priberá tretí bezmenný pravostranný prítok z oblasti *Novej Stávky*, tečie k ústiu severným smerom, pred svojim ústím v nadmorskej výške  podteká železničnú trať z Púchova do obce Lysá pod Makytou, v nadmorskej výške  ústi východne od centra obce Lysá pod Makytou do Beňadína ako jeho pravostranný prítok. Vodný tok *Zálučie* má tri bezmenné, nevýznamné prítoky.

## Pôvod názvu
Hydronymum *Zálučie* má pôvod v názve obce Lúky v okrese Púchov, v priestore ktorej vodný tok pramení, preteká a ústi. Motivantom pomenovania potoka *Zálučie* bola poloha vodného toku z pohľadu donátora názvu s významom *objekt lokalizovaný za obcou [[Lúky (okres Púchov)|Lúky]]*. Z toponyma *Lúky* rozšírením o predponu *zá-* bolo utvorené jednoslovné hydronymum *Zálučie* ako súčasť veľmi početnej skupiny názvov v slovenskej toponymii, najmä hydronymii. Podoba toponyma *Zálučie* so skrátenou slabikou *-lu-* je systémová, je výsledkom pôsobenia rytmického krátenia v slovenčine. Porovnaj aj frekventovanú aplikáciu homonymného názvu *Zálučie*: pole v obci Záskalie, lúka v obci Udiča, pole v obci Norovce, pole v obci Veľké Kršteňany. Názov vodného toku *Zálučie* bol štandardizovaný v roku 1977. Motivantom pomenovania obce Lúky v okrese Púchov bol charakteristický výskyt *vegetačných formácií, bez poschodia drevín, tvorených prevažne trávou a inými bylinami buď prirodzeného charakteru alebo ako výsledok ľudskej činnosti a v tomto druhom prípade v starostlivosti o ne má na rozdiel od pasienkov prednosť skášanie pred spásaním*. Obec Lúky má najstarší písomný doklad svojej existencie z roka 1471 v podobe *Lwchky*. V priestore slovenskej hydronymie hydronymum *Zálučie* je jedinečným hydronymom (jún 2022).

## Referencie

Kategória:Potoky na Slovensku
Kategória:Vodné toky v Bielych Karpatoch
Kategória:Vodné toky v Javorníkoch
Kategória:Vodné toky v okrese Púchov
Kategória:Lúky (okres Púchov)
Vincenzo Lancia

right|thumb|Vincenzo Lancia

**Vincenzo Lancia** (* 24. august 1881, Fobello, Taliansko – † 15. február 1937, Turín) bol taliansky automobilový pretekár a konštruktér, zakladateľ automobilky Lancia.

## Životopis
Narodil sa v horskej dedine Fobello, v rodinnej vile zámožného výrobcu konzerv z Turína, ako najmladší zo štyroch detí. Jeho otec zarobil najprv peniaze v Argentíne, potom založil továreň v Turíne. Želal si, aby sa z Vincenza stal právnik, ten sa ním však vďaka slabším školským výsledkom nestal. 
  
Otec ho poslal ku Giovannimu Ceiranovi, dovozcovi bicyklov z Turína, u ktorého pracoval ako účtovník, ale rozvíjal si aj znalosti z konštrukcie a designu. Vo februári 1898 ho poslali ku grófovi Biscarettimu, ktorý vlastnil automobil Benz. Rýchlo sa spriatelili, a toto priateľstvo bolo v nasledujúcich rokoch dôležité pre Vincenzovu neskoršiu kariéru. Lancia sa ako devätnásťročný stal účtovníkom vo firme FIAT. Pretože sa ale viac zaujímal o techniku a autá, toto miesto v kancelárii onedlho zanechal a stal sa firemným mechanikom, hlavným kontrolórom a testovacím jazdcom továrne. Lanciov štýl jazdy ohromil vedenie Fiatu, a jeho predstavitelia ho vyzvali, aby pre továreň súťažne pretekal. Prvý úspech prišiel v roku 1900, kedy mal najrýchlejší čas v pretekoch Grand Prix Francúzska. 

Patril medzi výnimočne rýchlych pilotov, často bol najrýchlejší zo všetkých, ale jeho stroj mal v priebehu pretekov opakovane nejakú technickú poruchu. Ďalším významným pretekom, na ktorom sa zúčastnil bol Paríž – Madrid v roku 1903. Najvýraznejším úspechom jeho pretekárskej kariéry bolo druhé miesto vo Vanderbilt Cupe v roku 1906. 

Spoločne s bývalým testovacím jazdcom Claudiom Fogolinom založil v roku 1906 firmu Lancia, preto ho roku 1908 z Fiatu prepustili, ale ostal na výplatnej listine ako spolupracujúci pretekár až do roku 1910. Po mnohých neúspechoch v pretekoch sa v roku 1911 rozhodol, že sa bude naplno venovať vývoju a výrobe vlastných vozidiel. Chcel vyrábať predovšetkým rýchle, spoľahlivé a elegantné športové automobily na najvyššej technickej úrovni. V nasledujúcich rokoch prišiel vo výrobe automobilov s celým radom inovácií a mnohé z nich si dal aj patentovať. Značka Lancia sa v tom čase považovala za *značku inžinierov*. Osobne dohliadal na celý proces vývoja aj výroby a sám aj vozidlá testoval. Pod jeho vedením Lancia vyrábala nielen osobné automobily, ale aj nákladné automobily, autobusy, trolejbusy a vozidlá pre armádu. 

Vincenzo Lancia zomrel na zlyhanie srdca v roku 1937 vo veku 56 rokov. Jeho syn Gianni Lancia prevzal vedenie firmy v marci 1937.

## Externé odkazy
* Vincenzo Lancia

Kategória:Lancia
Kategória:Talianski konštruktéri
Kategória:Talianski automobiloví pretekári
Kategória:Talianski podnikatelia
Kategória:Priekopníci automobilizmu